CELEX: 32007D0012
Language: el
Date: 2006-12-20 00:00:00
Title: Απόφαση της Επιτροπής, της 20ής Δεκεμβρίου 2006 , για την τροποποίηση της απόφασης 2005/363/ΕΚ που αφορά μέτρα υγειονομικού ελέγχου κατά της αφρικανικής πανώλους των χοίρων στη Σαρδηνία (Ιταλία) [κοινοποιηθείσα υπό τον αριθμό Ε(2006) 6729]   (Κείμενο που παρουσιάζει ενδιαφέρον για τον ΕΟΧ)

12.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 7/21
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Δεκεμβρίου 2006
   για την τροποποίηση της απόφασης 2005/363/ΕΚ που αφορά μέτρα υγειονομικού ελέγχου κατά της αφρικανικής πανώλους των χοίρων στη Σαρδηνία (Ιταλία)
   [κοινοποιηθείσα υπό τον αριθμό Ε(2006) 6729]
   (Κείμενο που παρουσιάζει ενδιαφέρον για τον ΕΟΧ)
   (2007/12/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1) και ιδίως το άρθρο 9 παράγραφος 4,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2) και ιδίως το άρθρο 10 παράγραφος 4,
   την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (3) και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Η απόφαση 2005/363/ΕΚ της Επιτροπής, της 2ας Μαΐου 2005, που αφορά μέτρα υγειονομικού ελέγχου κατά της αφρικανικής πανώλους των χοίρων στη Σαρδηνία (Ιταλία) (4) εκδόθηκε λόγω της εμφάνισης αφρικανικής πανώλους των χοίρων στην επαρχία Nuoro και σε τμήμα της επαρχίας Sassari στη Σαρδηνία.
            
         
               (2)
            
            
               Η Ιταλία έχει διαβιβάσει στην Επιτροπή τα αποτελέσματα του σχεδίου εκρίζωσης της αφρικανικής πανώλους των χοίρων σε άγριους χοίρους στη Σαρδηνία, το οποίο εγκρίθηκε από την Επιτροπή με την απόφαση 2005/362/ΕΚ (5) και την έχει ενημερώσει για την ευνοϊκή εξέλιξη της νόσου στην επικράτεια της Σαρδηνίας.
            
         
               (3)
            
            
               Κατά συνέπεια, από τις περιοχές της Σαρδηνίας, που αναφέρονται στο στοιχείο β) σημείο i) του άρθρου 5 παράγραφος 2 της απόφασης 2005/363/ΕΚ και εξαιρούνται από την παρέκκλιση του εν λόγω άρθρου με την οποία επιτρέπεται στις ιταλικές αρχές να αποστέλλουν χοιρινό κρέας υπό ορισμένους όρους, πρέπει να διαγραφούν η επαρχία Orestano, ορισμένοι δήμοι της επαρχίας Sassari και ορισμένοι δήμοι της επαρχίας Nuoro.
            
         
               (4)
            
            
               Ως εκ τούτου, η απόφαση 2005/363/ΕΚ πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Ι της απόφασης 2005/363/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Δεκεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13. Οδηγία όπως τροποποιήθηκε τελευταία με την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33)· διορθωμένη έκδοση στην ΕΕ L 195 της 2.6.2004, σ. 12).
   
      (2)  ΕΕ L 224 της 18.8.1990, σ. 29. Οδηγία όπως τροποποιήθηκε τελευταία με την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (3)  ΕΕ L 18 της 23.1.2003, σ. 11.
   
      (4)  ΕΕ L 118 της 5.5.2005, σ. 39. Οδηγία όπως τροποποιήθηκε τελευταία με την απόφαση (ΕΚ) αριθ. 2005/494/ΕΚ (ΕΕ L 182 της 13.7.2005, σ. 26).
   
      (5)  ΕΕ L 118 της 5.5.2005, σ. 37.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ Ι
            Περιοχές της Σαρδηνίας όπως αναφέρονται στο στοιχείο β) σημείο i) του άρθρου 5 παράγραφος 2:
            
                        α)
                     
                     
                        Στην επαρχία Nuoro: Τα εδάφη των δήμων Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai και Villagrande Strisaili·
                     
                  
                        β)
                     
                     
                        Στην επαρχία Sassari: Τα εδάφη των δήμων Ala' dei Sardi, Anela, Budduso', Bultei, Nughedu di San Nicolo' και Pattada.»